ELŐTERJESZTÉS

a képviselő-testület 2020. október 27-i ülésére

Tárgy: 2021. évi folyószámla hitel igénylés

Bezenye Községi Önkormányzat évek óta a gazdálkodás és az önkormányzat zavartalan működése érdekében élt a folyószámla hitel felvételével.

2019-ben a hitel összege 17.500.000.- Ft, 2020-ban pedig 19.000.000.- Ft volt.

A bank képviselőivel folytatott egyeztetés eredményeként tájékoztatjuk a képviselő-testületet, hogy a folyószámlahitel keretszerződés megkötésére 2021-ben is lehetősége van az önkormányzatnak. A bank által kért, az Önkormányzat költségvetési helyzetét bemutató dokumentumok áttekintése alapján – figyelemmel a COVID-19 gazdasági hatásaira,  ill.  a részint önkormányzatokat is érintő,  jelenleg ismert kormányzati intézkedésekre – 2021. évre vonatkozóan  15 millió Ft folyószámla-hitelkeretre van lehetőség,  a tárgyévihez hasonlóan 2021. szeptember 30-i lejárat mellett.

Kérem a Tisztelt Képviselő-testületet a határozati javaslat elfogadására.

Bezenye, 2020. október 15.

Márkus Erika s.k.

polgármester

**Határozati javaslat:**

**…../2020.(X.27.) határozat**

1./ Bezenye Községi Önkormányzat Képviselő-testülete folyószámlahitel (2021. évben)

igénybevételét rendeli el.

A hitel célja : működési bevétel-kiadási ütemeltolódás áthidalása

(átmeneti likviditási szükséglet kezelése)

A hitel összege : 15.000.000,- Ft

A hitel futamideje : 2021. szeptember 30-ig

Hitelfedezet : Az Önkormányzat Képviselő-testülete kötelezettséget vállal:

* a hitel visszafizetésére, valamint arra, hogy
* a futamidő alatti évek költségvetésébe a felvett hitelt és járulékait betervezi és jóváhagyja.

Az Önkormányzat a hitel fedezeteként ajánlja fel a mindenkor hatályos jogszabályok alapján figyelembe vehető valamennyi költségvetési bevételét.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik a 2011. évi CXCIV. tv. 10. §. /3/ bekezdésében meghatározott korlátozás alá.

2./ Felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a hitelszerződést az Önkormányzat képviseletében a Bankkal megkösse.

Felelős: Márkus Erika polgármester

Határidő: 2020. december 31.