ELŐTERJESZTÉS

a képviselő-testület 2020. október 27-i ülésére

Tárgy: A Bezenyei Művelődési Ház és könyvtár beszámoló

**Tisztelt Képviselő-testület!**

A Képviselő-testület 2020. évi munkatervében tervezettek szerint Fettik Rezsőné, megbízott könyvtáros elkészítette a Bezenyei Művelődési Ház és könyvtár 2019. évi munkájáról szóló beszámolót.

Kérem a Tisztelt Képviselő-testületet a beszámoló megtárgyalására és annak elfogadására.

Határozati javaslat:

../2020.(X.27.) határozat

Bezenye Községi Önkormányzat Képviselő-testülete a Bezenyei Művelődési Ház és Könyvtár 2019. évi munkájáról szóló beszámolót - a mellékelt szerint - elfogadja.

Tisztelt Képviselő-testület!

A helyi önkormányzat tervei között mindig jelentős szerepet kapott és kap a helyi nemzetiség hagyományainak tisztelete, a hagyományok ápolása.

A kultúrház az a hely, ahol fogadtuk a hozzánk látogató nemzetiségi fellépő csoportokat, itt tartották összejöveteleit a nemzetiségi önkormányzat, itt próbált a korábban nagyon jól működő tamburazenekar, ami jó lenne, ha folytatná tevékenységét, és a csoportot elhagyó tamburások visszatérnének, hisz oly szépen dolgoztak együtt.

A település tárgyi emlékeit gyűjtő, illetve kiállító Tájház remélhetőleg a renoválás után újra megnyílik majd, ahol az eszközöket, tárgyakat, a valamikor használt szerepüket betöltő helyükön láthatja az, aki oda betér.

Könyvtárunk állományában is jelentős mennyiségű horvát kiadvánnyal rendelkezik. Ennek egy része az iskola könyvtárába került át, hogy a nyelvoktatás során könnyebben elérhető legyen a tanulóink számára.

Könyvtárunk biztosítja a magyar nyelvű kötelező olvasmányokat is.

Találhatók polcaikon tudományos, ismeretterjesztő művek, lexikonok, szépirodalmi remekek, sikerkönyvek.

Állományuk állandóan frissül, az ellátást a győri Dr. Kovács Pál Könyvtár és Közösségi Tér ellátórendszere biztosítja számunkra.

A könyvtárnak az elmúlt évben 202 fő látogatója volt, a 84 nap nyitvatartási idő alatt. 619 db könyvet kölcsönöztek ki. A könyvtári rendezvényeken összesen 387 fő vett részt.

Lehetőségünk van ebben az évben is 5 rendezvény tartására.

Az első három esemény még nem zajlott le, a járvány nem tett lehetővé. Amennyiben az előadók, illetve fellépők vállalják új időpontban a szereplést, és sikerül az előadókat megnyerni. (újra próbálkozunk!)

Ezek között van mesejáték, gyermekversek, gyermektörténetek – a gyermekek bevonásával.

A két utolsó rendezvényt az őszi időszakra terveztük, remélhetőleg ennek időpontja nem változik az előadók akadályoztatása miatt. Ezek fellépőinek műsorát a felnőtt korosztálynak szántuk, nekik tartogatjuk. Reméljük, megérkeznek az előadók és természetesen a hallgatók a nézik is!

A közművelődési célú civil szervezetek is otthont találnak a művelődési házban, itt szerveződnek az ő rendezvényeik előkészületei, itt tartja havi összejöveteleit a Nyugdíjas Klub, az iskola Szülői Szervezte, a pingpongozók csoportja.

Helyet kapott a női torna, a gyermekek tánccsoportja is a próbák megtartására.

Bízunk benne, hogy rendezvényeinket, könyvtárunkat továbbra is látogatják.

Az ajtó nyitva áll – nyitvatartási időn belül- minden ÉRDEKLŐDŐ számára.

Bezenye, 2020. június 16.

Fettik Rezsőné s.k.

megbízott könyvtáros