ELŐTERJESZTÉS

a képviselő-testület 2020. október 27-i ülésére

Tárgy: Műszaki ellenőr megbízása a művelődési ház felújításához

Előterjesztő: Márkus Erika polgármester

**Tisztelt Képviselő-testület!**

Az előző képviselő-testületi ülésen döntött a képviselő-testület, hogy a Magyar Falu Programban a Művelődési Ház felújítására nyert pályázat kivitelezésével a Jáger és Társa Kft-t bízza meg. Az építési munkák ellenőrzésére műszaki ellenőr megbízását javasolom. A pályázati anyag előkészítésében részt vevő **Optimum Term Kft-t** javasolom megbízni. A kft. képviseletében a műszaki ellenőri feladatokat Bertalan Péter látná el.

A műszaki ellenőri feladatok ellátása 200.000.- Ft + ÁFA, összesen 254.000 Ft kiadással jár, melyet a képviselő-testületnek kell biztosítania 2021. évi költségvetéséből. Amennyiben lehetőség lesz a műszaki ellenőri költségek pályázati elszámolására, úgy élni fogunk a lehetőséggel.

Kérem a határozati javaslat elfogadását.

Határozati javaslat:

…/2020.(X.27.) határozat

1. Bezenye Községi Önkormányzat Képviselő-testülete az előterjesztés mellékletét képező megbízási szerződést a Művelődési Ház felújításának műszaki ellenőri feladataira jóváhagyja.
2. A Képviselő-testület 200.000.- Ft + ÁFA megbízási díj kifizetését az Önkormányzat 2021. évi költségvetéséből biztosítja.
3. A Képviselő-testület felhatalmazza a polgármestert a megbízási szerződés aláírására.

Felelős: Márkus Erika polgármester

Határidő: 2020. október 31.

Bezenye, 2020. október 16.

Márkus Erika s.k.

polgármester

**Megbízási szerződés**

Amely létrejött egyrészről az

Név: Bezenye Községi Önkormányzat

Cím: 9223 Bezenye, Szabadság utca 50.

Adószám: 15727907-2-08

képviseli: Márkus Erika polgármester

**mint Megbízó (a továbbiakban Megbízó)**

másrészről az

Név: **Optimum Term Kft.**

Székhely: 1134 Budapest, Gidófalvy Lajos utca 33. III/4.

Adószám: 12551369-2-41

bankszámlaszám: 59500155-11066224-00000000 Takarékbank Zrt

Képviseli: Badura Gábor - ügyvezető

**mint Megbízott, (a továbbiakban Megbízott)**

a továbbiakban együttesen Felek között, a mai napon, az alábbi feltételek szerint.

**A szerződés tárgya**

1. Megbízó megbízza, Megbízott elvállalja az „MFP-KTF/2020 kódszámú, a Magyar Falu Program keretében meghirdetett „Közösségi tér ki-/átalakítás és foglalkoztatás”” című pályázathoz kapcsolódó műszaki ellenőri feladatok ellátását.

Megbízott vállalja, hogy a műszaki ellenőri feladatokat teljes körűen, a vonatkozó jogszabályi előírásoknak, szakmai irányelveknek és szokványoknak, az MFP-KTF/2020 pályázati konstrukciónak, valamint a jelen szerződésben foglaltaknak megfelelően, kifogástalanul teljesíti és kijelenti, hogy megjelölt feladatok elvégzéséhez szükséges jogosultsággal, szakmai tudással és tapasztalattal rendelkezik.

Helyszínek:

* 9233 Bezenye, Szabadság utca 52.

**A szerződés hatálya**

1. Felek rögzítik, hogy jelen szerződés mindkét Fél általi aláírásának napján lép hatályba, a megbízás lezárásának időpontja a kivitelezési munkák sikeres műszaki átadás-átvételének lezárásával.

**A felek jogai és kötelezettségei**

1. A megbízás teljesítésével kapcsolatban Megbízott az alábbi feladatokat látja el:
   1. Az építőipari kivitelezői tevékenységéről, az építési naplóról és a kivitelezési dokumentáció tartalmáról szóló 191/2019. (IX.15.) Korm. rendeletben (továbbiakban: rendelet) az építési műszaki ellenőr számára előírt tevékenység elvégzése különösen a rendelet 16.§. (2) és (3) pontja szerint:
      1. Ellenőrzi az építőipari kivitelezési tevékenység megkezdéséhez szükséges jogszabályban előírt dokumentumok (tervek) meglétét.
      2. Ellenőrzi az elektronikus építési napló készenlétbe helyezésének meglétét, szükség esetén segítséget nyújt annak megnyitásában.
      3. Részt vesz az építési munkaterület átadásában.
      4. Részt vesz a területét érintő kooperációkon, amelyről jegyzőkönyvet készít és megküldi a jelenléti íven szereplőknek.
      5. Az építőipari kivitelezési tevékenység, az építési-szerelési munka szakszerűségének, és a vonatkozó szabványok szerinti előírások megtartásának ellenőrzése a kivitelezési dokumentáció alapján.
      6. Az építési napló ellenőrzése, a bejegyzések és egyéb jegyzőkönyvek ellenjegyzése, észrevételezése.
      7. A hibák, a hiányosságok, eltérésének feltüntetése az építési naplóban.
      8. A beépített építési anyagok, termékek és berendezések teljesítmény nyilatkozatai meglétének ellenőrzése.
      9. Ellenőrzi, hogy az építménybe csak a tervező által a kivitelezési dokumentációban, valamint az ezzel összhangban lévő Kivitelezői ajánlatban meghatározott, az alapvető követelményeket kielégítő, legalább az elvárt műszaki teljesítményű építési termék kerüljön beépítésre, a szakszerű beépítés feltételei mellett.
      10. Felmérések, pénzügyi elszámolások, a Kivitelező által benyújtott számlák ellenőrzése, a teljesítések igazolása, valamint ezek és a kifizetést igazoló dokumentumok ellenjegyzése.

3.1.10.1 a teljesítésigazolások megküldése a Megbízó részére

3.1.10.2 a teljesítésigazolások rögzítése az építési naplóban, a teljesítésigazolás kiállítását követő tizenöt napon belül

3.1.11 A szerződésben meghatározott vállalkozói díj és a számlázható összegre tett javaslat eltérése esetén az eltérés indoklása.

3.1.12 A műszaki tartalomban előírt minőség teljesítése érdekében Megbízó érdekében folyamatos helyszíni műszaki ellenőrzés végrehajtása, részvétel a szükséges ellenőrző méréseken (nyomáspróbákon, dübelezés), a szükséges eltakarás előtti ellenőrzések elvégzése. Az ellenőrzések tényének és eredményének megfelelő dokumentálása.

3.1.13 Megbízott minden a tervektől eltérő megoldásokra vonatkozó szerződéses kérdéseket érintő (pl. határidő módosítását maga után vonható), illetve pénzügyi következményekkel járó esetben a Megbízóval történő előzetes egyeztetés után jogosult dönteni és naplóbejegyzést tenni. Kizárólag műszaki jellegű, az elfogadott tervek szerint megvalósítandó, de nem megfelelően végzett munkákra vonatkozóan Megbízott önállóan is jogosult dönteni, és e tényt a naplóba bejegyezni.

3.1.14 Rendkívüli eseményekről, akadályokról Megbízót a tudomásszerzést követően, soron kívül, az esemény leírásával tájékoztatja.

3.1.15 Az építmény rendeltetésszerű és biztonságos használatához szükséges járulékos építmények és munkálatok elvégzésének ellenőrzése, megkövetelése.

3.2. A közpénzek hatékony felhasználásának sérelme, az esetleges visszaélések észlelése, a szabálytalanságok feltárása esetén azt Megbízó számára haladéktalanul jelenti.

3.3 Az építési munkák szükség és előírások szerinti, de minimum heti gyakoriságú műszaki ellenőrzése, az adott építési helyszínen folyó munka ellenőrzése a szükséges szakértelemmel rendelkező szakemberek jelenlétének biztosításával, ellenőrzéshez kapcsolódóan az építési naplóban történő bejegyzési kötelezettség mellett.

3.4 A kivitelező vállalkozó szerződés szerinti teljesítésének teljes felügyelete

3.5 A kivitelezés során annak ellenőrzése, hogy a kivitelező vállalkozó a kivitelezési feladatokat az azok ellátására irányuló beadott ajánlatában foglaltak szerint végzi

3.6 A vállalkozó által kezdeményezett tervmódosítások, változtatási javaslatok, vállalkozói követelések véleményezése

3.7 A kivitelezés során esetlegesen felmerült vállalkozói többletköltségek indokoltságának felülvizsgálata és véleményezése

3.8 A műszaki átadás-átvételi eljárás előkészítése, közreműködés a lebonyolításban, az átadási dokumentáció, valamint az esetleges szolgáltatói engedély megszerzéséhez szükséges dokumentumok ellenőrzése

3.9 Hiány- és hibajegyzék összeállítása, összegszerű meghatározása, az azonnali javíttatások elvégeztetése, a javíthatatlan hibák miatti értékcsökkenés megállapítása

3.10 A sikeres műszaki átadás-átvételt követően zárójelentés készítése és közreműködése a projekt pénzügyi és szakmai zárásának munkáiban

3.11 Közreműködés a garanciális időtartam alatt utó-felülvizsgálati eljárásokban, az eljárások megszervezése, lefolytatása, dokumentálása, továbbá a hibajegyzékben jelzett és a jótállási, szavatossági felelősség körébe tartozó hibák, hiányosságok kijavíttatásában

3.12 Felek rögzítik, hogy a Kivitelező részszámla kiállítására a részteljesítés műszaki ellenőr által elfogadott teljesítésigazolás alapján jogosult. Megbízott vállalja, hogy a teljesítésigazolás kiállítására addig nem kerül sor, ameddig a Kivitelező a kifizetéshez szükséges iratanyagot hiánytalanul nem bocsátja rendelkezésre.

4. Megbízott részére a jogszabályban és az MFP-KTF/2020 pályázati konstrukció keretében meg határozott valamennyi feladatot ellátja, akkor is, ha azt jelen szerződés kifejezetten nem nevesíti.

1. Megbízott a szerződésből fakadó kötelezettségek teljesítésének tekintetében köteles Megbízó utasításai szerint eljárni. Ha Megbízó célszerűtlen, vagy szakszerűtlen utasítást ad Megbízott köteles őt erre figyelmeztetni.
2. Megbízott köteles a munkáját olyan gondosan megszervezni, hogy minden előrelátható akadály időben megszüntethető legyen. A felmerült akadályokról a Megbízott haladéktalanul köteles értesíteni a Megbízót.
3. Megbízott nem végezhet építésügyi műszaki szakértői, vállalkozó kivitelezői, anyagbeszállítói és felelős műszaki vezetői tevékenységet az általam ellenőrzött építési-szerelési munka vonatkozásában. Megbízott nem láthat el további építési műszaki ellenőri feladatokat olyan építési szerelési munka esetén, ahol építésügyi műszaki szakértői, vállalkozó kivitelezői vagy anyagbeszállítói tevékenységet olyan gazdálkodó szervezet végzi, amelynek az építési műszaki ellenőr tagja, illetve amellyel munkavégzésre irányuló jogviszonyban áll. Az általa ellenőrzött építési beruházás során nem lehet az építésügyi műszaki szakértői, a vállalkozó kivitelezői, az anyagbeszállítói és a felelős műszaki vezetői tevékenységet folytatóknak a Ptk. szerinti közeli hozzátartozója, illetve nem állhat velük munkavégzésre irányuló jogviszonyban.
4. A Megbízott kötelezettséget vállal arra, hogy a jelen megbízási szerződés keretein belül tudomására jutó minden adatot, tényt, információt üzleti titokként kezel, azt sem maga, sem más javára, illetve a Megbízó, Kedvezményezett és Közreműködő szervezet hátrányára nem használja fel, tovább nem adja, nyilvánosságra nem hozza. Megbízott tudomásul veszi, hogy jelen szerződéssel kapcsolatos, jogszabályban meghatározott adatokat Megbízó esetenként köteles nyilvánosságra hozni, továbbá a kivitelezővel és pályázóval közölni, részére átadni, mely adatok átadásához Megbízott hozzájárul.
5. Az esetlegesen felmerülő hibás teljesítés esetén a Megbízott köteles a felmerült hibát haladéktalanul és díjtalanul kijavítani.
6. A Megbízott köteles a szolgáltatást magas szakmai színvonalon teljesíteni.
7. Megbízott szakági műszaki ellenőr adatai:

|  |  |  |  |  |  |
| --- | --- | --- | --- | --- | --- |
| Név | Szakág | Nyilvántartási szám | Névjegyzéki jel | Elérhetőség | NÜJ |
| Bertalan Péter | építészet | 08-5088 | ME-É | +36-30/392-1272 | 734863595 |

**A Megbízási díj, fizetési feltételek**

1. A Megbízási díj mértéke: nettó 200.000, - Ft + ÁFA (a szerződéskötés időpontjában 27%)azaz bruttó 254.000,- Ft

A Megbízott egy számla benyújtására jogosult, a beruházás műszaki átadás átvételi eljárás lezárását követően.

A Megbízó előleget nem fizet. A vállalkozási díj a feladatok szerződésszerű, teljesítésigazolással igazolt teljesítést követően benyújtott, szerződésszerű, teljesítésigazolással igazolt teljesítését követően benyújtott, szerződésszerű és a jogszabályoknak megfelelő számla és mellékletei kézhezvételét követően kerül kifizetésre az alábbiak szerint.

A számla bruttó összege 8 napos fizetési határidővel, átutalással kerül kiegyenlítésre a Megbízott Takarékbank Zrt-nél vezetett 59500155-11066224-00000000 számlaszámú bankszámlájára.

Az ellenszolgáltatás teljesítésének feltételeire egyebekben a 272/2014. (XI.5.) Korm. rendelet rendelkezései az irányadók.

**Egyéb rendelkezések**

1. Felek kötelezettséget vállalnak arra, hogy a szerződés teljesítése során a jóhiszeműség és a tisztesség követelményeinek megfelelően, kölcsönösen együttműködnek. ennek megfelelően időben tájékoztatják egymást nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
2. Jelen szerződés módosítása Felek közös akaratából kizárólag írásban lehetséges.
3. A jelen szerződésben nem szabályozott kérdésekben a Ptk. vonatkozó rendelkezései és a vonatkozó jogszabályok rendelkezései az irányadók. Felek megállapodnak, hogy a köztük felmerülő esetleges vitás kérdéseket elsődlegesen békés úton, tárgyalással intézik el.
4. Felek rendkívüli felmondás esetén akként számolnak el egymással, hogy a már Megbízott által teljesített feladatok díjára Megbízott igényt tarthat Megbízótól, és Megbízó köteles azt Megbízott részére haladéktalanul megfizetni, érvényes és megalapozott Megbízotti felmondás esetén Felek által jelen szerződésben kikötött meghiúsulási kötbér megfizetésével együtt. A meghiúsulási kötbér megfizetésével együtt. A meghiúsulási kötbér megfizetése Feleket az okozott kár meghiúsulási kötbér összegét meghaladó részének megtérítése alól mentesíti.
5. A jelen szerződés kettő, egymással mindenben megegyező, magyar nyelvű példányban készült, amelyet Felek az alulírt helyen és időpontban, elolvasás és az abban foglaltak megértése után, mint akaratukkal mindenben megegyezőt, jóváhagyólag írják alá.

Kelt.: Bezenye, 2020. ……………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megbízó | Megbízott |
| Márkus Erika polgármester | Badura Gábor – ügyvezető |
| Bezenye Községi Önkormányzat | Optimum Term Kft. |

**Jogi ellenjegyzés:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Gáli Péter

jegyző

**Pénzügyileg ellenjegyzem:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zsigmond Anasztázia

pénzügyi ügyintéző