ELŐTERJESZTÉS

a képviselő-testület 2020. október 27-i ülésére

Tárgy: Önkormányzat tulajdonában lévő sörpad garnitúrák, sátor és hangosítási eszközök bérbe adása

Előterjesztő: Márkus Erika polgármester

**Tisztelt Képviselő-testület!**

Bezenye Községi Önkormányzat képviselő-testülete 2017. július 20-án a Bezenyei Ifjúsági és Kulturális Egyesülettel együttműködési megállapodást kötött az önkormányzat tulajdonában lévő sörpad garnitúrák, önkormányzati sátor és hangosítási eszközök használatba adásáról 1 évre.

2018. augusztus 16.-től az együttműködési megállapodást meghosszabbították ismét egy év határozott időre, ami 2019. augusztus 16-án lejárt.

Az Egyesület az alábbi díjakat alkalmazta a bérbeadás során:

* magánszemélyeknek: sörpad garnitúra 500,- Ft/garnitúra, sátor 3.000,- Ft, hangosítási eszközök 10.000,- Ft;
* Egyesületek, civil szervezet, szerveződéseknek, vállalkozóknak: sörpad garnitúra 500,-Ft/garnitúra, sátor 3.000,- Ft, hangosítási eszközök 10.000,- Ft.

Ezen bevételek 50 %-a az önkormányzat bevételeit képezte, melyet az egyesület (BIKE) aktuális hónapot követő hónap 10. napjáig csekken befizetett az önkormányzat pénzforgalmi számlájára. A bevétel további 50 %-át az egyesület az eszközök felújítására, karbantartására fordította.

Javasolom, hogy önkormányzat tulajdonát képező sörpad garnitúrák, önkormányzati sátor és hangosítási eszközök bérbe adási díja kerüljön megemelésre a következők szerint:

sörpad garnitúra 1.000.- Ft+Áfa/garnitúra

sátor (6mx9m) 20.000.-Ft+Áfa

hangosítási eszközök 15.000.-Ft+Áfa

A sátor és a hangosítás vonatkozásában kaució letétbe helyezését is javasolom, eszközönként 20.000.- Ft összegben. A kaució visszafizetésre kerül, ha a bérbe adott tárgyak kifogástalan állapotban visszaadásra kerülnek.

Továbbá javasolom, hogy a bérbeadásból származó bevételt az Önkormányzat a Bezenyei Polgárőr Egyesületnek adja működési támogatásként.

Kérem az előterjesztés megtárgyalását és a határozati javaslat elfogadását.

Határozati javaslat:

../2020.(X.27.) határozat

Bezenye Községi Önkormányzat Képviselő-testülete az önkormányzat tulajdonát képező sörpad garnitúrákat, sátort és hangosítási eszközöket magánszemélyeknek, egyesületeknek, civil szervezeteknek és szerveződéseknek, vállalkozóknak – igény esetén - bérbe adja az alábbi díjakért:

* sörpad garnitúra 1000,- Ft+Áfa/garnitúra
* sátor 20.000,- Ft+Áfa
* hangosítási eszközök 15.000,- Ft+Áfa

A Képviselő-testület úgy határoz, hogy a bérbeadásból befolyó összeget a Bezenyei Polgárőr Egyesületnek adja működési támogatás címén.

Felelős: Márkus Erika polgármester

Határidő: folyamatos

Bezenye, 2020. október 6.

Márkus Erika s.k.

polgármester