ELŐTERJESZTÉS

a képviselő-testület 2020. október 27-i ülésére

Tárgy: Közművelődési szakember beiskolázása

Előterjesztő: Márkus Erika polgármester

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló **1997. évi CXL. törvény** (a továbbiakban: **Kult. tv.) módosult.** 2017 óta kötelező az alapszintű közművelődés a településeken, a személyi feltételek biztosítására 2021-ig kaptak haladékot az Önkormányzatok.

A törvény módosítása kimondja: 2021. január 1-től minden településen kötelező lesz középfokú közösségszervező szakembert alkalmazni.

A Soter-Line Oktatási Továbbképző és Szolgáltató Kft. (1073 Budapest, Erzsébet krt. 7.) indít képzést. A szakképesítés megnevezése: közművelődési szakember I. (OKJ azonosító száma: 62 345 01). A képzés várható befejezése 2021. március 27., szakmai záróvizsga várható ideje: 2021. április.

A képzési díj: 174.000.- Ft + 60.000 Ft vizsgadíj.

Javasolom a T. Képviselő-testületnek, hogy Schmatovicné Radits Klaudiát, aki jelenleg is ellátja a közművelődési feladatokat, iskolázzuk be, s az Önkormányzat vállalja a költségeket.

Határozati javaslat:

…/2020.(X.27.) határozat

Bezenye Községi Önkormányzat Képviselő-testülete Schmatovicné Radits Klaudiát beiskolázza a közművelődési szakember I. képzésre és vállalja a képzés költségeit. A képzés költségét, mely 174.000.- Ft, a 2020. évi költségvetéséből biztosítja, a vizsgadíjat pedig a 2021. évi költségvetésében tervezi.

Felelős: Márkus Erika polgármester

Határidő: azonnal, illetve 2021. évi költségvetés tervezése

Bezenye, 2020. október 12.

Márkus Erika s.k.

polgármester