ELŐTERJESZTÉS

a képviselő-testület 2020. október 27-i ülésére

Tárgy: Papréti Művelődési Ház felújítási munkáinak támogatása

Előterjesztő: Márkus Erika polgármester

**Tisztelt Képviselő-testület!**

A Papréti Nőegylet és a Zölddiófa Nyugdíjas Klub vezetői azzal a kéréssel fordultak az Önkormányzathoz, hogy a papréti művelődési ház felújítási munkálataihoz támogatást biztosítson.

A művelődési ház felújítási munkálatai önkéntes összefogással elkezdődtek. A művelődési házat a településrészen működő két civil szervezet használja, s igyekeznek hosszú évek óta a művelődési ház állagát megőrizni. A két civil szervezet 100.000 Ft önerővel rendelkezik, amihez 150.000 Ft önkormányzati támogatást kérnek a felújítás befejezésére.

Szekrényeket, függönyöket szeretnének vásárolni, illetve a nagyterem aljzatát szeretnék felújítani, illetve a konyhában végeznének el munkálatokat.

Javasolom a képviselő-testületnek, hogy az Önkormányzat támogassa a kérelmet úgy, hogy a 2020. évi költségvetéséből a papréti művelődési ház felújítására elkülönít 200.000 Ft-ot, de azt nem adja át a civil szervezeteknek, hanem a szükséges eszközöket az önkormányzat beszerzi, illetve a szükséges munkálatokhoz az anyagokat megvásárolja.

Kérem az előterjesztés megvitatását és a határozati javaslat elfogadását.

Határozati javaslat:

…/2020.(X.27.) határozat

Bezenye Községi Önkormányzat Képviselő-testülete a 2020. évi költségvetésében 200.000.-ot különít el a papréti művelődési ház felújítási munkáira, illetve a szükséges berendezések megvásárlására.

Bezenye, 2020. október 15.

Márkus Erika s.k.

polgármester