ELŐTERJESZTÉS

a 2020. október 27-i képviselő-testületi ülésre

Tárgy: Szociális célú tüzelőanyag beszerzése

Előterjesztő: Márkus Erika polgármester

Tisztelt Képviselő-testület!

A Képviselő-testület 84/2020.(VIII.18.) határozatával döntött arról, hogy igénybe kívánja venni a szociális célú tüzelőanyag vásárlásához kapcsolódó kiegészítő támogatást. Vállalta a 114.300 Ft önrész megfizetését 180 q barna kőszén vásárláshoz, valamint a támogatásban részesülők számára a kiszállítás költségét.

Szeptember 23-án megérkezett a támogatói döntés, mely szerint Bezenye 147 mázsa barna kőszén támogatására 466.725 Ft vissza nem térítendő támogatásban részesült.

A szén beszerzésére kapott támogatás és a vállalt önrész nem elegendő. Az önkormányzatnak – a legalacsonyabb árajánlatot figyelembe véve – 207.645 Ft összeget kell biztosítani a szociális tüzelő beszerzéséhez.

A beszerzési szabályzat szerint a 147 mázsa barna kőszén beszerzésére 3 árajánlatot kértünk:

|  |  |  |
| --- | --- | --- |
| Megnevezés | Ajánlati összeg | Ajánlati összeg összesen |
| Ormosszén Szénkitermelő és Kereskedelmi Zrt. | 30.000 Ft + ÁFA/ raklap (40 db 25 kg-os zsák gépkocsira rakva) + szállítási költség 6.000.- Ft + ÁFA/raklap | 674.370.- Ft |
| Mátra Brikett Kft | bruttó 1.245 Ft/25 kg. zsák,  + raklap költség | 731.825.- Ft |
| Winkler Tüzéptől | 5.950 Ft/mázsa + fuvarköltség | 874.650.- Ft+ fuvarköltség |

A beszerzési szabályzatnak megfelelően a legalacsonyabb összegű árajánlatot javasolom kiválasztani, az Ormosszén Szénkitermelő és Kereskedelmi Zrt-t.

**Határozati javaslat:**

**……/2020.(X.27.) határozat**

Bezenye Községi Önkormányzat Képviselő-testülete a szociális célú tüzelőt (barna kőszén) az Ormosszén Szénkitermelő és Kereskedelmei Zrt-nél rendeli meg.

A szociális célú tüzelő beszerzéséhez – a támogatáson felüli - önrészt az Önkormányzat a 2020. évi szociális normatíva terhére biztosítja.

Felhatalmazza a polgármestert a szénszállítási szerződés megkötésére.

Felelős: Márkus Erika polgármester

Határidő: 2020. október 31.

Bezenye, 2020. október 20.

Márkus Erika s.k.

polgármester