ELŐTERJESZTÉS

a képviselő-testület 2020. október 27-i ülésére

Tárgy: A szociális tüzelőanyag juttatásról szóló rendelet megalkotása

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat Képviselő-testülete 84/2020.(VIII.18.) határozatával döntött arról, hogy pályázatot nyújt be szociális célú tüzelőanyag vásárlásához kapcsolódó kiegészítő támogatás igénybe vételére és az ehhez szükséges 114.300.- Ft önrész megfizetését 180 q barna kőszén ellentételezéseként biztosítja.

Vállalta továbbá a támogatásban részesítettek számára a kiszállítás költségét.

A Képviselő-testület vállalta, hogy a támogatásban részesülőktől ellenszolgáltatást nem kér.

A pályázatról szóló döntés 2020. szeptember 23-án érkezett meg. Bezenye 147 mázsa barnakőszén beszerzésére kap támogatást.

A képviselő-testületnek a szociális rászorultságot és a 2020. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben kell szabályoznia.

A támogatás felhasználásáról 2021. április 15-ig kell elszámolni a Magyar Államkincstár felé.

Elkészítettük a szociális tüzelőanyag juttatásról szóló rendelet-tervezetet, mely az előterjesztés melléklete.

Kérem a rendelet-tervezet megtárgyalását és elfogadását.

Bezenye, 2020. szeptember 24.

Márkus Erika s.k.

polgármester