ELŐTERJESZTÉS

a képviselő-testület 2020. október 27-i ülésére

Tárgy: Telek-kiegészítés címén értékesítésre kijelölt ingatlanok vételárának meghatározása

Előterjesztő: Márkus Erika polgármester

Tisztelt Képviselő-testület!

A szeptemberi ülésén 106/2020.(IX.22.) határozatával döntött a képviselő-testület a Bezenye, 755., 756., 757, 758., 759., 760. és a 761. hrsz-ú ingatlanok mögötti területre vonatkozó telekmegosztási eljárás megindításáról, valamint 107/2020.(IX.22.) határozatával értékesítésre kijelölte az 571/3 hrsz-ú, 288 m² nagyságú ingatlant – telek-kiegészítés címén.

A vételár vonatkozásában a képviselő-testület nem hozott döntést. A vételár megállapítására az alábbi javaslatot terjesztem elő:

0 – 100 m² területnagyság esetén 1.000.- Ft/m²+ÁFA

100 – 199 m² területnagyság esetén 1.500.- Ft/m²+ ÁFA

200 – 300 m² területnagyság esetén 2.000.- Ft/m²+ ÁFA

Fentieken felül a vevőnek kell vállalni a telekmegosztással, a földhivatali ügyintézéssel kapcsolatos költségeket, valamint az ügyvédi költséget.

Kérem a vételárra vonatkozó javaslat megtárgyalását.

Határozati javaslat:

…/2020.(X.27.) határozat

Bezenye Községi Önkormányzat Képviselő-testülete telek-kiegészítés címén értékesítésre kijelölt ingatlanok vételárát az alábbiak szerint határozza meg:

0 – 100 m² területnagyság esetén 1.000.- Ft/m²+ÁFA

100 – 199 m² területnagyság esetén 1.500.- Ft/m²+ ÁFA

200 – 300 m² területnagyság esetén 2.000.- Ft/m²+ ÁFA

A vételáron felül a vevőnek vállalni kell a telekmegosztással, a földhivatali ügyintézéssel kapcsolatos költségeket, valamint az ügyvédi költséget.

A Képviselő-testület felhatalmazza a polgármestert, hogy a telek-kiegészítés címén fenti vételáron a kijelölt ingatlanokat értékesítse.

Felelős: Márkus Erika polgármester

Határidő: folyamatos, 2021. június 30-ig

Bezenye, 2020. október 21.

Márkus Erika s.k.

polgármester