ELŐTERJESZTÉS

a Képviselő-testület 2020. október 27-i ülésére

Tárgy: Településrendezési terv módosításával kapcsolatos döntés

Előterjesztő: Márkus Erika polgármester

Tisztelt Képviselő-testület!

2020. július 28-i ülésén döntött a Képviselő-testület Bezenye Község településrendezési tervének módosítására az Agro-Limes Kft. részéről benyújtott telekalakítási kérelemről. A Képviselő-testület 4:3 arányban támogatta a telkesítést.

A döntést követően a témában sor került közmeghallgatásra, együttesen a horvát nemzetiségi önkormányzattal. A képviselő-testület szeptember 22-i ülésén a horvát nemzetiségi önkormányzat elnöke kezdeményezte a telkesítés kérdésének újratárgyalását és a képviselő-testület döntésének visszavonását.

Kezdeményezését a nemzetiségek jogairól szóló 2011. évi CLXXIX. törvény 105. § (3) bekezdése alapján tette meg, mely így rendelkezik:

„ (3) A nemzetiségi önkormányzat elnöke tanácskozási joga gyakorlása során javaslatot tehet a helyi önkormányzat feladatkörébe tartozó, a nemzetiségi jogokat közvetlenül érintő ügy megtárgyalására. A helyi önkormányzati képviselő-testület, közgyűlés, bizottság soron következő ülésén köteles a javaslatot, kezdeményezést megtárgyalni, a tárgyban döntést hozni, és annak eredményéről a kezdeményezés, javaslat benyújtásától számított negyvenöt napon belül értesíteni a nemzetiségi önkormányzatot.”

A Nek. tv. az alábbiakat is szabályozza:

„(3a) Amennyiben a (3) bekezdésben meghatározott ügy megtárgyalására nem kerül sor, a nemzetiségi önkormányzat - a mulasztásról való tudomásszerzéstől számított harminc napon belül - a fővárosi és megyei kormányhivatal törvényességi felügyeleti eljárását kezdeményezheti. A nemzetiségi jogok sérelmére hivatkozással a nemzetiségi önkormányzat közigazgatási pert indíthat.”

Tisztelt Képviselő-testület!

A Képviselő-testületnek két döntési lehetősége van. A képviselő-testület megerősíti az ügyben hozott 67/2020.(VII.28.) határozatát, azt hatályában és érvényében fenntartja, vagy döntését visszavonja.

Kérem a képviselő-testületet a döntés meghozatalára.

Határozati javaslat:

../2020.(X.27.) határozat

**„A” variáció**

Bezenye Községi Önkormányzat Képviselő-testülete a község településrendezési eszközeinek módosítására, az Agro-Limes Kft. részéről érkezett telekalakítási kérelemről szóló 67/2020.(VII.28.) határozatát megerősíti, hatályában és érvényében fenntartja.

**„B” variáció**

Bezenye Községi Önkormányzat Képviselő-testülete a község településrendezési eszközeinek módosításáról szóló 67/2020.(VII.28.) határozatát visszavonja.

Bezenye, 2020. október 13.

Márkus Erika s.k.

polgármester